৫০ কিমি বেগে বইবে ঝোড়ো হাওয়া, বৃষ্টিতে ভিজবে কোন কোন জেলা ?

কলকাতা: আজ ১ মে, মে মাসের শুরুতেই আবহাওয়ায় বড়সড় পরিবর্তনের ইঙ্গিত দিল দক্ষিণবঙ্গ। সকাল থেকেই কলকাতার আকাশে ছিল হালকা মেঘের ছায়া (Rain update), তবে বিকেলের দিকে বজ্রবিদ্যুৎ সহ বৃষ্টিপাতের প্রবল সম্ভাবনার কথা জানিয়েছে আলিপুর আবহাওয়া দফতর। শহরের সর্বোচ্চ তাপমাত্রা থাকবে প্রায় ৩২ ডিগ্রি সেলসিয়াস ও সর্বনিম্ন ২৪ ডিগ্রি সেলসিয়াসের আশেপাশে (Weather Update)।

দক্ষিণবঙ্গের একাধিক জেলায় আজ ঝড়বৃষ্টির পাশাপাশি ঘণ্টায় ৫০ কিমি বেগে দমকা হাওয়া বইতে পারে বলেও জানানো হয়েছে। এমন পরিস্থিতিতে সাধারণ মানুষকে সতর্ক থাকতে বলা হয়েছে। যারা কর্মসূত্রে বাইরে বের হবেন, তাদের ছাতা বা রেইনকোট সঙ্গে রাখার পরামর্শ দেওয়া হয়েছে।

আরও পড়ুন: জগন্নাথ দেবকে আরতি করলেন মুখ্যমন্ত্রী, দেখুন সরাসরি

আবহাওয়া দফতরের তরফে জানানো হয়েছে, আজকের আর্দ্রতার পরিমাণ থাকবে প্রায় ৯৩ শতাংশ। বাতাসে আদ্রতার কারণে অস্বস্তি বাড়তে পারে শহরবাসীর মধ্যে। তবে বৃষ্টিপাত হলে কিছুটা স্বস্তি ফিরবে বলেই আশা করা যাচ্ছে।

বজ্রপাতের সম্ভাবনা থাকায় খোলা জায়গা, উঁচু গাছ বা খোলা মাঠে অবস্থান না করার পরামর্শ দেওয়া হয়েছে। ঘরের দরজা-জানালা শক্ত করে বন্ধ রাখার অনুরোধও জানিয়েছে প্রশাসন। পাশাপাশি বৈদ্যুতিক যন্ত্রপাতি ব্যবহারে সতর্কতা অবলম্বনের আহ্বান জানানো হয়েছে।

আবহাওয়া বিশ্লেষকদের মতে, আগামী কয়েক দিন দক্ষিণবঙ্গের একাধিক জেলায় এমন আবহাওয়া বজায় থাকতে পারে। তাই নাগরিকদের প্রতি অনুরোধ, সরকারি নির্দেশিকা ও পূর্বাভাসের দিকে নজর রেখে চলুন।